Δημήτριος Μωραΐτης

Ο Δημήτριος Μωραΐτης (1866 - 1942) ήταν Έλληνας εφοπλιστής και πολιτικός.

 Βιογραφικά στοιχεία 

Γεννήθηκε στην Άνδρο και ήταν γιος του Γεωργίου Μωραΐτη. Ασχολήθηκε με την ναυτιλία αποκτώντας σημαντική περιουσία. Στις αρχές του 20ου αιώνα, ίδρυσε, μαζί με άλλους εφοπλιστές, την πρώτη πολυμετοχική ναυτιλιακή εταιρεία, με την ονομασία Ελληνική Ανώνυμος Υπερωκεάνειος Ατμοπλοϊκή Εταιρία, η οποία όμως το 1908 πτώχευσε.Δημήτριος και Λιλίκα Μωραΐτη, από την ιστοσελίδα ithacanews.gr

Συμμετείχε ως υποψήφιος βουλευτής περιφέρειας Άνδρου στις εκλογές του 1902, στις οποίες δεν εξελέγη. Μετά, όμως, τον θάνατο του Νικολάου Μαυροκορδάτου, στις 3 Μαρτίου 1903, κατέλαβε την βουλευτική του έδρα. Επανεξελέγη στις εκλογές του 1906.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 140 - 141 

Απεβίωσε στο Λονδίνο, το 1942.

 Παραπομπές  	

Κατηγορία:Έλληνες εφοπλιστές
Κατηγορία:Βουλευτές Άνδρου